CELEX: C2007/129/03
Language: et
Date: 2007-06-09 00:00:00
Title: Kohtuasi C-100/07 P: É.R. jt 21. veebruaril 2007 esitatud apellatsioonkaebus Euroopa Ühenduste Esimese Astme Kohtu (esimene koda) 13. detsembri 2006 . aasta otsuse peale kohtuasjas T-138/03: É.R. jt versus nõukogu ja komisjon

9.6.2007   
            
            
               ET
            
            
               Euroopa Liidu Teataja
            
            
               C 129/2
            
         É.R. jt 21. veebruaril 2007 esitatud apellatsioonkaebus Euroopa Ühenduste Esimese Astme Kohtu (esimene koda) 13. detsembri 2006. aasta otsuse peale kohtuasjas T-138/03: É.R. jt versus nõukogu ja komisjon
   (Kohtuasi C-100/07 P)
   (2007/C 129/03)
   Kohtumenetluse keel: prantsuse
   Pooled
   
      Apellant: É.R., J.R., A.R., B.R., O.O., T.D., V.D., J.M.D., D.D., D.F., E.E., C.F., H.R., M.R., I.R., B.R., M.R., C.S (esindaja: advokaat F. Honnorat)
   
      Teised menetluspooled: Euroopa Liidu Nõukogu, Euroopa Ühenduste Komisjon
   Apellandi nõuded
   
               —
            
            
               Tunnistada apellatsioonkaebus vastuvõetavaks;
            
         
               —
            
            
               tunnistada apellatsioonkaebus põhjendatuks;
            
         
               —
            
            
               tühistada Euroopa Ühenduste Esimese Astme Kohtu (esimene koda) 13. detsembri 2006. aasta otsus kohtuasjas T-138/03;
            
         
               —
            
            
               suunata kohtuasi tagasi Esimese Astme Kohtule, et viimane teeks otsuse hagejate nõuete kohta.
            
         Väited ja peamised argumendid
   Hagejad taotlevad oma apellatsioonkaebuses vaidlustatud otsuse tühistamist, kuna sellega jäeti vastuvõetamatuse tõttu nende hagi osaliselt läbi vaatamata ning muus osas põhjendamatuse tõttu rahuldamata.
   Esiteks väidavad hagejad seoses nende hagi vastuvõetavusega, et Esimese Astme Kohtu põhjendus on vastuoluline ning leides, et kahju hüvitamise nõue, mis tuleneb H.E.R. nakatumisest ja surmast, on esitatud pärast 5-aastase aegumistähtaja lõppemist, on kohus rikkunud Euroopa Kohtu põhikirja artiklit 46 ning Euroopa inimõiguste ja põhivabaduste kaitse konventsiooni artikli 6 lõiget 1. Hagejad väidavad selles osas, et kuna nende nõuete menetlemise ajal ei olnud neil selliseid epidemoloogilisi andmeid, mille põhjal oleks olnud võimalik täpselt määratleda nende lähedaste nakatumise aega, siis ei saanud Esimese Astme Kohus tunnistada nende hagi aegunuks.
   Teiseks väidavad hagejad hagi sisulise hindamisega seoses, et Esimese Astme Kohtu põhjendus on samuti vastuoluline ja rikub eelnimetatud konventsiooni artikli 6 lõiget 1, ühelt poolt tuginedes otsuses vanadele raportitele ning mitte arvestades kõige hilisemaid epidemoloogilisi andmeid, ning teiselt poolt leides, et tõendamata on põhjuslik seos väidetava kahju ja ühenduse institutsioonidele ette heidetud õigusvastase käitumise vahel.